钦定古今图书集成/明伦汇编/闺媛典/第011卷 > 《古兴二首》赵氏〈寇坦母〉
## 钦定古今图书集成/明伦汇编/闺媛典/第011卷 > 《古兴二首》赵氏〈寇坦母〉

郁蒸夏将半，暑气扇飞阁。骤雨满空来，当轩卷罗幕。
度云开夕霁，宇宙何清廓。明月流素光，轻风换炎铄。
孤鸾伤对影，宝瑟悲别鹤。君子去不还，摇心欲何托。
金菊延清霜，玉壶多美酒。良人独不归，芳菲岂常有。
不惜芳菲歇，但伤别离久。含情罢斟酌，凝怨对窗牖。